

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

 กันยายน 2564

เรื่อง ประกาศผลการคัดเลือก “โรงเรียนต้นแบบเสริมสร้างคุณธรรมและจริยธรรมในสถานศึกษาสังกัดองค์กรปกครองส่วนท้องถิ่น (Moral Development School : MDS)” และ “โรงเรียนต้นแบบเสริมสร้างคุณธรรม
และจริยธรรมในสถานศึกษาสังกัดองค์กรปกครองส่วนท้องถิ่น (Moral Development School : MDS)” ที่มีผลงานดีเด่น เพื่อรับรางวัลถ้วยประทานจากสมเด็จพระอริยวงศาคตญาณ สมเด็จพระสังฆราช
สกลมหาสังฆปริณายก ประจำปี 2564

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 432 ลงวันที่ 3 มีนาคม 2564

สิ่งที่ส่งมาด้วย สำเนาประกาศกรมส่งเสริมการปกครองท้องถิ่น ลงวันที่ กันยายน 2564 จำนวน 1 ฉบับ

 ตามที่กรมส่งเสริมการปกครองท้องถิ่นได้ดำเนินโครงการเสริมสร้างคุณธรรมและจริยธรรม
ในสถานศึกษาสังกัดองค์กรปกครองส่วนท้องถิ่น (Moral Development School : MDS) ด้วยหลักการพื้นฐาน
ของคุณธรรมและจริยธรรม เพื่อให้ผู้บริหารสถานศึกษาและบุคลากรทางการศึกษาในสถานศึกษาสังกัดองค์กรปกครองส่วนท้องถิ่น มีความรู้ความเข้าใจเกี่ยวกับคุณธรรมและจริยธรรม มีทักษะที่สามารถนำความรู้ที่ได้รับไปถ่ายทอดเชื่อมต่อก่อให้เกิดประโยชน์สูงสุด มีประสิทธิผลทั้งในระดับโรงเรียน ชุมชน ท้องถิ่น และองค์กรปกครองส่วนท้องถิ่น
โดยกำหนดให้มีการคัดเลือก “โรงเรียนต้นแบบเสริมสร้างคุณธรรมและจริยธรรมในสถานศึกษาสังกัดองค์กรปกครองส่วนท้องถิ่น (Moral Development School : MDS)” และ “โรงเรียนต้นแบบเสริมสร้างคุณธรรมและจริยธรรม
ในสถานศึกษาสังกัดองค์กรปกครองส่วนท้องถิ่น (Moral Development School : MDS)” ที่มีผลงานดีเด่น เพื่อรับรางวัลถ้วยประทานจากสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก นั้น

 กรมส่งเสริมการปกครองท้องถิ่น ได้ดำเนินการคัดเลือกโรงเรียนที่ผ่านเกณฑ์การประเมินและมีผลงานดีเด่นเป็นที่ประจักษ์เรียบร้อยแล้ว ในการนี้ ขอความร่วมมือจังหวัดแจ้งผลการคัดเลือกดังกล่าวให้องค์กรปกครอง
ส่วนท้องถิ่นเพื่อแจ้งให้สถานศึกษาในสังกัดที่ได้รับการคัดเลือกทราบ ทั้งนี้ สำหรับสถานศึกษาที่ได้รับรางวัล กรมส่งเสริมการปกครองท้องถิ่นจะแจ้งกำหนดการเข้ารับรางวัลให้ทราบอีกครั้งหนึ่ง รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

รอง อสถ.............................

ผอ.กศ.................................

ผอ.กง.สศ............................

หน.ฝ. ................................

จนท. ..................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๒

โทรสาร 0-2241-9021-3 ต่อ 218